
     REPUBLIKA HRVATSKA
     TRGOVAČKI SUD U OSIJEKU
 
10 St-2/2017-5     



U  I M E  R E P U B L I K E  H R V A T S K E
R J E Š E N J E


TRGOVAČKI SUD U OSIJEKU, po sucu mr. sc. Mirjani Baran, u stečajnom predmetu povodom zahtjeva Regionalni centar Osijek Podružnica Osijek, L. Jagera 3, za pokretanje skraćenog stečajnog postupka nad dužnikom Zadruga za proizvodnju, usluge i trgovinu REINA j.d.o.o. OIB: 58216966189, MBS: 030141863, Čepin, Požeške gore 9, dana 19. siječnja 2017.

r i j e š i o   j e


I. 	Obustavlja se skraćeni stečajni postupak nad dužnikom REINA j.d.o.o. OIB: 58216966189, MBS: 030141863, Čepin, Požeške gore 9.

II.	  Postupak će se nastaviti prema općim odredbama Stečajnog zakona pred stvarno i mjesno nadležnim Trgovačkim sudom u Osijeku.



Obrazloženje


Na zahtjev Financijske agencije Regionalni centar Osijek Podružnica Osijek, L. Jagera 3, od 2. siječnja 2017. Klasa: 110-07/17-01/04, Ur. broj: 04-06-17-112 zaprimljenim kod Trgovačkog suda u Osijeku, 3. sijčenja 2017. za provedbu skraćenog stečajnog postupka nad dužnikom REINA j.d.o.o. OIB: 58216966189, MBS: 030141863, Čepin, Požeške gore 9, Trgovački sud u Osijeku je sukladno čl. 430. Stečajnog zakona ("Narodne novine" br. 71/15. u daljnjem tekstu SZ-a) dana 4. siječnja 2017. objavio oglas na mrežnoj stranici e-oglasna ploča sudova pod poslovnim brojem St-2/2017-3 kojim je pozvao osobu ovlaštenu za zastupanje dužnika da u roku od l5 dana od dana objave oglasa podnese sudu javnobilježnički ovjerovljeni popis imovine i obveza na propisanom obrascu te vjerovnike da najkasnije u roku od 45 dana od objave oglase predlože otvaranje stečajnog postupka, te da uplate predujam u iznosu od 10.000,00 kn za pokriće troškova tog postupka na žiro-račun ovoga suda. 








Podneskom zaprimljenim kod ovog suda 18. siječnja 2017. dužnik je dostavio prokazni popis imovine iz kojeg je razvidno da ima određenu imovinu, pokretninu kao i potraživanja prema kupcima u iznosu od 15.744,50 kn, te povezanim društvima u iznosu od 460.895,41 kn.

Iz navedenog slijedi da nisu ispunjeni uvjeti da istovremeno otvaranje i zaključenje skraćenog stečajnog postupka nad dužnikom u smislu odredbe iz čl. 431. SZ-a, pa je sukladno čl. 433. SZ-a sud donio rješenje kojim je obustavio skraćeni stečajni postupak nad dužnikom.

Postupak nad dužnikom će se nastaviti primjenom općih odredaba Stečajnog zakona.

U Osijeku, 19. siječnja 2017.


      Zapisničar:	 					               S u d a c
Snježana Andrijanić 						mr. sc. MIRJANA BARAN				                  

Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1 SZ-a)
                                                                                                          
                                                                                                                                             
D N A :
1. Predlagatelju na njihov poslovni broj
2. Dužniku 
3. e-oglasna ploča suda           
4. Riješeno obustavom 

